આ એકમો ડી-બિયર્સ, રિયો ટિંટો અને અલરોસા જેવી વૈશ્વિક માઇનિંગ કંપનીઓ પાસેથી રફ ડાયમંડ ખરીદે છે. પોલિશ થયેલા ડાયમંડને કારોબારીઓ, મોટા વેપારીઓ, નિકાસકારોને જ્વેલરીના મેન્યુફેક્ચરિંગ માટે પૂરા પાડે છે. રાજ્યમાં સુરત અને અમદાવાદમાં મોટા પ્રમાણમાં ડાયમંડ પોલિશિંગના એકમો આવેલા છે ત્યારે જીએસટી કાઉન્સિલના પ્રતિનિધિઓ સામે ડાયમંડ એસોસિયેશનના ઉચ્ચ અધિકારીઓની થયેલી મુલાકાત દરમિયાન ડાયમંડ પોલિશિંગ એકમોને જીએસટીમાંથી બહાર રાખવાનો અનુરોધ કરવામાં આવ્યો છે.